## Pérez Llorca advoca pel diàleg, el consens i l’enteniment per a garantir el futur de la Comunitat Valenciana

*** El president va traslladar ahir al president del Govern 100 iniciatives per a “avançar junts” amb reivindicacions arreplegades sobre el terreny en municipis afectats per la DANA
* Pérez Llorca ha participat en el IV Fòrum Econòmic de la Comunitat Valenciana, organitzat pel diari *El Español***

**Valencia.**

El president de la Generalitat  Juanfran Pérez Llorca, ha participat en el IV Fòrum Econòmic de la Comunitat Valenciana, organitzat pel diari *El Español,* a on ha advocat pel diàleg  el consens i l’enteniment per a garantir el futur de la Comunitat Valenciana.

En este sentit, ha defés apartar-se de les qüestions ideològiques que separen i centrar-se a treballar per a “continuar fent d’esta una terra millor”, a la qual continuen arribant “grans idees i projectes, en la qual es genere ocupació, riquesa i benestar”.

Així, com a exemple de diàleg ha fet referència a la reunió mantinguda ahir amb el president del Govern al qual va traslladar un document amb 100 iniciatives “per a avançar junts” i en el qual s’arrepleguen, a més de reivindicacions històriques, altres que ha pogut prendre sobre el terreny d’alcaldes i ciutadans dels municipis afectats per la DANA que ha visitat.

El cap de l’executiu valencià s’ha mostrat partidari de plantejar directament “les necessitats que té la nostra terra, d’enviar el missatge” i “no esperar que ens diguen el que hem de fer”. Així, ha indicat que una de les qüestions que urgixen en la Comunitat Valenciana és la celeritat en els treballs de reconstrucció, per la qual cosa va reclamar a Pedro Sánchez que buscara mecanismes legals per a accelerar les obres.

Al respecte, ha assenyalat que a més de desenrotllar estes obres pel mecanisme d’urgència, el Govern també “pot aprovar lleis, decrets o reglaments que ens permeten actuar molt més ràpid”, una cosa que es pot aconseguir “amb diàleg, amb enteniment, sense paranys i sense oportunisme”.

Pérez Llorca ha insistit en el seu oferiment de diàleg, “que és una manera d’aconseguir consens i el consens és una manera de garantir el futur d’esta terra”. En este sentit, ha destacat, aprofitant el marc d’*El Español*, que “la millor portada que es pot esperar d’un mitjà de comunicació hui seria que en la Comunitat Valenciana ha començat de veritat el consens per un futur millor d’esta terra i d’Espanya”.

Fecha: 18/12/2025